അന്റോണിയോ ഡി പോളോ ബെനിവിയേനി

അന്റോണിയോ ഡി പോളോ ബെനിവിയേനി (ജീവിതകാലം: 1443–1502), പോസ്റ്റ്‌മോർട്ടമെന്ന പ്രക്രിയക്ക്  തുടക്കമിട്ട ഒരു ഫ്ലോറൻസ് സ്വദേശിയായ ഒരു വൈദ്യനായിരുന്നു. പല വൈദ്യശാസ്ത്ര ചരിത്രകാരന്മാരും അദ്ദേഹത്തെ പാത്തോളജിയുടെ സ്ഥാപകനായി കണക്കാക്കുന്നു.

 ആദ്യകാലവും വിദ്യാഭ്യാസവും 
1443 നവംബർ 3 ന് ഇറ്റലിയിലെ ഫ്ലോറൻസിലാണ് ബെനിവിയാനി ജനിച്ചത്. അദ്ദേഹത്തിന്റെ പിതാവ് ഒരു ഫ്ലോറന്റൈൻ കുടുംബത്തിലെ കുലീനനും നോട്ടറിയും പൌരപ്രമുഖനും സമ്പന്നനുമായ അംഗമായിരുന്നു. ബെനിവിയാനിയുടെ പ്രാഥമിക വിദ്യാഭ്യാസം ബു ട്യൂട്ടർമാർ നൽകുകയും തുടർന്ന് പിസ, സിയീന സർവകലാശാലകളിൽ വൈദ്യശാസ്ത്രം പഠിക്കുകയും ചെയ്തു.

 വൈദ്യശാസ്ത്ര സംഭാവനകൾ 
മെഡിക്കൽ വിദ്യാഭ്യാസം പൂർത്തിയാക്കി 30 വർഷത്തിലേറെക്കാലം വൈദ്യശാസ്ത്രം അഭ്യസിച്ച ബെനിവിയേനി ഫ്ലോറൻസിലേക്ക് മടങ്ങി. രോഗലക്ഷണങ്ങൾ കണ്ടുപിടിക്കുന്നതിൽ ഒരു വിദഗ്ദ്ധനായി കണക്കാക്കപ്പെട്ട അദ്ദേഹത്തിന്റെ ബുദ്ധിമുട്ടുള്ള കേസുകളിൽ ചികിത്സിക്കാനുള്ള കഴിവ് പ്രശംസിക്കപ്പെട്ടു.

ഡി അബ്ഡിറ്റിസ് മോർബോറം കോസിസ് (ദ ഹിഡൻ കോസസ് ഓഫ് ഡിസീസ്) എന്ന പേരിൽ ബെനിവിയേനി പ്രസിദ്ധീകിരിച്ച ഒരു ഗവേഷണപ്രബന്ധം ഇത് ഇപ്പോൾ പാത്തോളജി ശാസ്ത്രത്തിലെ ആദ്യ കൃതികളിലൊന്നായി കണക്കാക്കപ്പെടുന്നു. ഇക്കാലത്തെ പോസ്റ്റ്‌മോർട്ടങ്ങളിൽ ഉപയോഗിക്കുന്നതിന് സമാനമായ ചില കീഴ്‍വഴക്കങ്ങൾ വികസിപ്പിച്ചെടുത്ത അദ്ദേഹത്തെ "പാത്തോളജിക്കൽ അനാട്ടമിയുടെ പിതാവ്" എന്നും വിളിക്കുന്നു.

 അവലംബം